|  |
| --- |
| Številka: 007-153/2023-7 |
| Ljubljana, dne 28. 03. 2024 |
| EVA 2024-1911-0002 |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Predlog Uredbe o spremembah in dopolnitvah Uredbe o prostovoljnem služenju vojaškega roka – predlog za obravnavo |
| 1. Predlog sklepov vlade: |
| Na podlagi drugega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in petega odstavka 62.č člena Zakona o vojaški dolžnosti (Uradni list RS, št. 108/02 – uradno prečiščeno besedilo) je Vlada Republike Slovenije na seji \_\_\_ dne \_\_\_ pod točko \_\_\_\_\_ sprejela naslednji  S K L E PVlada Republike Slovenije je izdala Uredbo o spremembah in dopolnitvah Uredbe o prostovoljnem služenju vojaškega roka in jo objavi v Uradnem listu Republike Slovenije.  Barbara Kolenko Helbl GENERALNA SEKRETARKAPriloga:* Uredba o spremembah in dopolnitvah Uredbe o prostovoljnem služenju vojaškega roka

Sklep sprejmejo:* Ministrstvo za obrambo
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Boštjan Pavlin, mag., generalni direktor Direktorata za obrambne zadeve Ministrstva za obrambo
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| S predlogom Uredbe o spremembah in dopolnitvah Uredbe o prostovoljnem služenju vojaškega roka se odpravlja določbo, da mora vojak prostovoljec iz razloga prenehanja prostovoljnega služenja vojaškega roka povrniti stroške in prejemke, ki so nastali v okviru njegove napotitve in med prostovoljnim služenjem vojaškega roka, razen ob težji kršitvi vojaške discipline, ko mora vrniti prejemke. Prav tako se odpravlja določbo o pridobitvi vojaške evidenčne dolžnosti po posamezni fazi programa temeljnega vojaško strokovnega usposabljanja. Vsebinsko ustrezneje so zapisane določbe o zavarovanju, odpovedi, prekinitvi in prenehanju prostovoljnega služenja.  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV: /** |
| 7.b Predstavitev ocene finančnih posledic pod 40.000 EUR:Po oceni Ministrstva za obrambo gradivo nima nikakršnih učinkov na področjih iz tretje alineje tretjega odstavka 8. člena Poslovnika Vlade RS oziroma ima zanemarljive finančne učinke – manj kot 40.000 evrov v tekočem in naslednjih treh letih. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Gradivo ni bilo objavljeno na spletnih straneh, ker gre za manjše spremembe predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **Marjan Šarec** MINISTER |

Poslano:

* + naslovniku
	+ DOZ
	+ GŠSV
	+ SGS

PRILOGA 3 (jedro gradiva):

PREDLOG

EVA 2024-1911-0002

Na podlagi petega odstavka 62.č člena Zakona o vojaški dolžnosti (Uradni list RS, št. 108/02 – uradno prečiščeno besedilo) Vlada Republike Slovenije izdaja

**U R E D B O**

**o spremembah in dopolnitvah Uredbe o prostovoljnem služenju vojaškega roka**

**1. člen**

V Uredbi o prostovoljnem služenju vojaškega roka (Uradni list RS, št. 74/21) se v 4. členu črta tretji odstavek.

Dosedanja četrti in peti odstavek postaneta tretji in četrti odstavek.

**2. člen**

V 7. členu se v drugem odstavku v drugem stavku besedilo »odpovedi oziroma prenehanju služenja v skladu s to uredbo« nadomesti z besedilom »prenehanju služenja zaradi težje kršitve vojaške discipline«.

**3. člen**

V 9. členu se v tretjem odstavku za besedilom »odpovedi pogodbe« doda besedilo »zaradi težje kršitve vojaške discipline«.

**4. člen**

V 13. členu se prvi odstavek spremeni tako, da se glasi:

»(1) Kandidat se prostovoljnemu služenju vojaškega roka odpove, če se brez opravičenega razloga ni odzval pozivu na prostovoljno služenje vojaškega roka iz 10. člena te uredbe.«.

Drugi odstavek se črta.

V dosedanjem tretjem odstavku, ki postane drugi odstavek, se besedilo »prvega in drugega odstavka tega člena« nadomesti z besedilom »prejšnjega odstavka«.

**5. člen**

V 15. členu se črta besedilo »za ožji obseg pravic«.

**6. člen**

V 16. členu se v prvem odstavku:

– v drugi alineji besedilo »število dni« nadomesti z besedo »čas«;

– tretja alineja spremeni tako, da se glasi:

»– če med prostovoljnim služenjem vojaškega roka ne opravi uspešno preverjanj in ocenjevanj znanja ter usposobljenosti v skladu s programom usposabljanja oziroma se omenjenih dejavnosti ne udeleži;«.

V drugem odstavku se besedilo »sam odloči, da ga zaključi po posamezni fazi programa iz 4. člena te uredbe« nadomesti z besedilom »tako sam odloči«.

V tretjem odstavku se v prvem stavku za besedo »prekinitev« doda besedilo »iz razlogov iz prvega odstavka tega člena«. Drugi stavek se črta.

Za tretjim odstavkom se doda nov četrti odstavek, ki se glasi:

»(4) Odločbo o prekinitvi prostovoljnega služenja vojaškega roka izda upravni organ, pristojen za obrambne zadeve, ki kandidata vodi v evidenci.«.

Dosedanji četrti odstavek postane peti odstavek.

**7. člen**

V 17. členu se v prvem odstavku črtata druga in četrta alineja. V dosedanji tretji alineji, ki postane druga alineja, se podpičje nadomesti s piko.

V drugem odstavku se besedilo »tretje in četrte« nadomesti z besedo »druge«.

Četrti odstavek se spremeni tako, da se glasi:

»(4) V primeru iz druge alineje prvega odstavka tega člena mora vojak prostovoljec povrniti prejemke, ki jih je prejel med prostovoljnim služenjem vojaškega roka.«.

Peti in šesti odstavek se črtata.

PREHODNA IN KONČNA DOLOČBA

**8. člen**

**(uskladitev pogodb)**

Pogodbe o prostovoljnem služenju vojaškega roka, ki so bile sklenjene za napotitev vojakov prostovoljcev na prostovoljno služenje vojaškega roka marca 2024, se uskladijo s to uredbo v petnajstih dneh od uveljavitve te uredbe.

**9. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana, dne \_\_\_\_

EVA 2024-1911-0002

 Vlada Republike Slovenije

 dr. Robert Golob

 predsednik

**OBRAZLOŽITEV**

I. UVOD

1. Pravna podlaga

Pravna podlaga za predlagano uredbo je peti odstavek 62.č člena Zakona o vojaški dolžnosti (Uradni list RS, št. 108/02 – uradno prečiščeno besedilo; v nadaljnjem besedilu: ZVojD), ki določa, da Vlada Republike Slovenije določi višino prejemkov in povračil, pogoje za izredno odsotnost ter način uresničevanja drugih pravic vojakov med prostovoljnim služenjem vojaškega roka.

1. Rok za izdajo uredbe, določen z zakonom

Rok za izdajo uredbe ni zakonsko določen.

1. Splošna obrazložitev predloga uredbe

S predlagano uredbo se odpravlja določba, da mora vojak prostovoljec iz razloga prenehanja prostovoljnega služenja vojaškega roka povrniti stroške in prejemke, ki so nastali pri njegovi napotitvi in med prostovoljnim služenjem vojaškega roka, razen ob težji kršitvi vojaške discipline. Prav tako se odpravlja določba o pridobitvi vojaške evidenčne dolžnosti po posamezni fazi programa temeljnega vojaškega strokovnega usposabljanja (v nadaljnjem besedilu: TVSU). Vsebinsko ustrezneje so zapisane določbe o zavarovanju, odpovedi, prekinitvi in prenehanju prostovoljnega služenja.

II. VSEBINSKA OBRAZLOŽITEV PREDLAGANIH ČLENOV

**K 1. členu**

Vojaška evidenčna dolžnost (v nadaljnjem besedilu: VED) je oznaka zahtevane oziroma dejanske kompetentnosti vojaških oseb za opravljanje formacijske dolžnosti, ki se dosega z izobrazbo, vojaško strokovno usposobljenostjo in pripravljenostjo. Ustrezna VED se bo pridobila po uspešno opravljenem celotnem programu določenega vojaškega usposabljanja, tako da bo vojak prostovoljec pridobil VED na koncu uspešno opravljenega celotnega programa TVSU, ne pa po uspešno opravljeni posamezni fazi omenjenega programa. Stopnja usposobljenosti po fazah programa TVSU se bo vpisovala v vojaško evidenco, kar bo ob poznejšem nadaljevanju vojaškega usposabljanja ali ob morebitni ponovni uvedbi vojaške dolžnosti podlaga za določitev opravljanja nadaljnjega vojaškega usposabljanja.

**K 2. členu**

K vlogi za prostovoljno služenje vojaškega roka ni več treba priložiti podpisane izjave o seznanitvi s posledicami ob odpovedi oziroma prenehanju služenja, ker se odpravlja določba, da mora vojak prostovoljec iz razlogov prenehanja prostovoljnega služenja vojaškega roka povrniti stroške in prejemke, ki so nastali pri njegovi napotitvi in med prostovoljnim služenjem vojaškega roka, ostaja pa izjava o seznanitvi ob prenehanju pogodbe zaradi težje kršitve vojaške discipline.

**K 3. členu**

V tretjem odstavku 9. člena se črta določba, da mora pogodba o prostovoljnem služenju vojaškega roka vsebovati navedbo posledic ob odpovedi pogodbe. Določba ni več potrebna, ker se odpravlja določba, da mora vojak prostovoljec iz razlogov prenehanja prostovoljnega služenja vojaškega roka povrniti stroške in prejemke, ki so nastali v okviru njegove napotitve in med prostovoljnim služenjem vojaškega roka, razen ob prenehanju pogodbe zaradi težje kršitve vojaške discipline.

**K 4. členu**

V prvem odstavku 13. člena se črta določba, da se vojak prostovoljec lahko odpove prostovoljnemu služenju vojaškega roka, ker je možnost, da se vojak prostovoljec lahko sam odloči, da se mu prostovoljno služenje vojaškega roka prekine, navedena med razlogi za prekinitev prostovoljnega služenja vojaškega roka v predlogu sprememb 16. člena. Vsebinsko se tako 13. člen navezuje samo na kandidata in postopek napotitve do začetka prostovoljnega služenja, kar je tudi vsebina drugega poglavja uredbe.

Dolžnosti kandidata iz 10. člena uredbe, da se mora odzvati na zdravniški pregled, preverjanje gibalnih sposobnosti in razgovor za varnostno preverjanje, se izvajajo v postopku preverjanja pogojev za napotitev na prostovoljno služenje. Ob izpolnjevanju pogojev kandidat podpiše pogodbo o prostovoljnem služenju vojaškega roka, ki določa civilno-pravno razmerje med kandidatom in Ministrstvom za obrambo. Po podpisu pogodbe se kandidat pozove na prostovoljno služenje vojaškega roka, pri čemer se smiselno uporabljajo določbe zakona, ki ureja splošni upravni postopek.

Črta se določba o neupravičeni odsotnosti s prostovoljnega služenja ob samovoljni odsotnosti, ki traja več kot 48 ur, in če kandidat ne predloži ustreznega zdravniškega potrdila v petih dneh od začetka odsotnosti zaradi zdravstvene nezmožnosti. Že 17. člen uredbe kot enega izmed razlogov za prenehanje prostovoljnega služenja vojaškega roka določa težjo kršitev vojaške discipline, kar je po 1. in 14. točki četrtega odstavka 57. člena Zakona o obrambi (Uradni list RS, št. 103/04 – uradno prečiščeno besedilo, 95/15 in 139/20; v nadaljnjem besedilu: ZObr) tudi neupravičena zapustitev ali nepravočasna vrnitev v enoto (odsotnost, ki je daljša od osmih ur) in neopravičeni izostanek z dela tri dni zaporedoma. V tem primeru so roki še krajši, kar je ustrezno glede na dolžino programa TVSU (13 tednov) in tudi usklajeno z ZObr.

**K 5. členu**

S črtanjem besedila »za ožji obseg pravic« se odpravlja neusklajenost uredbe z veljavnim Zakonom o pokojninskem in invalidskem zavarovanju (Uradni list RS, št. 48/22 – uradno prečiščeno besedilo, 40/23 – ZČmIS-1, 78/23 – ZORR in 84/23 – ZDOsk-1; v nadaljnjem besedilu: ZPIZ-2), ki ureja pokojninsko in invalidsko zavarovanje, saj ta v temeljnih določbah ne pozna več zavarovanja za ožji obseg. Osebe, ki so obvezno zavarovane po sedmem odstavku 19. člena ZPIZ-2, so ne glede na višino osnove, od katere se po petem odstavku 147. člena ZPIZ-2 plačujejo prispevki, zavarovane za polni (širši) obseg pravic.

**K 6. členu**

Besedilo »število dni« se nadomesti z besedo »čas«, ker je tako ustrezneje časovno opredeljena presežena dovoljena upravičena odsotnost v skladu s programom TVSU.

Vsebinsko pregledneje so opredeljeni razlogi za prekinitev prostovoljnega služenja vojaškega roka, tako da so v prvem odstavku združeni razlogi sistemske narave in organizacije, ločeno od osebnih razlogov vojaka prostovoljca, ki so v drugem odstavku. Razmejeni so razlogi za prekinitev, na podlagi česar je mogoča poznejša doslužitev prostovoljnega služenja vojaškega roka, in za prenehanje, po katerem ni več mogoča doslužitev prostovoljnega služenja vojaškega roka. V tretji alineji so razlogi za prekinitev služenja iz 33. člena ZVojD, ki navajajo prošnjo vojaka in ki so s predlogom spremembe smiselno zajeti v drugem odstavku 16. člena uredbe, nadomeščeni z določbo, da se služenje prekine, če vojak prostovoljec med prostovoljnim služenjem vojaškega roka preverjanj in ocenjevanj znanja ter usposobljenosti v skladu s programom usposabljanja ne opravi uspešno oziroma se omenjenih dejavnosti ne udeleži. Omenjena določba je iz četrte alineje prvega odstavka 17. člena uredbe, ki določa razloge za prenehanje služenja, uvrščena med razloge za prekinitev v 16. členu uredbe, ker je vsebinsko ustrezneje, da omenjeni razlog spada med prekinitve in je mogoča doslužitev.

S spremembo drugega odstavka 16. člena uredbe bo lahko vojak prostovoljec služenje prekinil kadarkoli, ne le po posamezni fazi, saj pogodba temelji na njegovi prostovoljni odločitvi.

Ko se vojak prostovoljec sam odloči, da bo služenje končal, ni smiselno, da bi predlog za prekinitev prostovoljnega služenja vojaškega roka podal poveljnik enote, zato je bila določba dosedanjega tretjega odstavka 16. člena uredbe preoblikovana po vzoru drugega in tretjega odstavka 17. člena uredbe.

**K 7. členu**

V 17. členu se v prvem odstavku črta določba, po kateri vojaku prostovoljcu preneha prostovoljno služenje vojaškega roka, če se je odpovedal prostovoljnemu služenju vojaškega roka v skladu s 13. členom te uredbe. Gre namreč za odločitev vojaka prostovoljca, da na lastno željo konča usposabljanje, kar pa že predvideva predlog spremembe 16. člena o prekinitvi prostovoljnega služenja vojaškega roka, po kateri se vojaku prostovoljcu prostovoljno služenje vojaškega roka prekine tudi, če se sam tako odloči.

Prav tako se v prvem odstavku črta določba, po kateri vojaku prostovoljcu preneha prostovoljno služenje vojaškega roka, če med služenjem ne opravi uspešno periodičnih preverjanj in ocenjevanj znanja ter usposobljenosti v skladu s programom usposabljanja oziroma se omenjenih dejavnosti ne udeleži. Ta določba je prav tako uvrščena med razloge za prekinitev v predlagani spremembi 16. člena uredbe, ker je vsebinsko ustrezneje, da omenjeni razlog spada med prekinitve.

Glede na spremembe v prvem odstavku poveljnik enote, v kateri vojak prostovoljec prostovoljno služi vojaški rok, poda predlog za prenehanje služenja le, če gre za težjo kršitev vojaške discipline.

Odpravlja se določba, da mora vojak prostovoljec iz razlogov za prenehanje prostovoljnega služenja vojaškega roka povrniti stroške in prejemke, ki so nastali pri njegovi napotitvi in med prostovoljnim služenjem vojaškega roka. Iz tega sledi, da tudi ni treba navajati izjem, na podlagi katerih mu stroškov in prejemkov ni treba vrniti, med katerimi je bila tudi pisna odpoved v prvih dveh tednih prve faze TVSU. Po sprejetju trenutno veljavne Uredbe o prostovoljnem služenju vojaškega roka je bilo od maja 2021 do zdaj na prostovoljno služenje napotenih 922 kandidatov, od teh sta 102 izkoristila možnost pisne odpovedi v prvih dveh tednih prve faze TVSU, tako da jim zaradi te izjeme ni bilo treba vrniti stroškov in prejemkov. Gre za precej visok znesek, zato predlagamo spremembo, ki bo po našem mnenju spodbudila kandidate, da končajo vsaj prvo fazo usposabljanja. Noben kandidat se sicer ni odločil za odpoved po preteku prvih dveh tednov, tako da iz tega razloga ni bilo primera vračanja stroškov in prejemkov. V tem času sta bila dva kandidata, ki sta morala vrniti stroške in prejemke zaradi prenehanja prostovoljnega služenja, pri čemer prvi ni uspešno opravil periodičnega preverjanja in ocenjevanja znanja ter usposobljenosti, drugi pa se ni zglasil na prostovoljno služenje. Od 922 kandidatov, napotenih na prostovoljno služenje, ga je v celoti uspešno opravilo 615. Trenutno jih je na usposabljanju še 66, razlika v številu pa je v prekinitvah brez finančnih posledic (prekinitev po uspešni 1. ali 2. fazi TVSU, presežen čas upravičene odsotnosti – bolezen, poškodba). Po spremembi Uredbe o prostovoljnem služenju vojaškega roka je od leta 2021 napotenih približno 300 kandidatov na leto, za primerjavo je bilo v letih od 2014 do 2020 vsako leto napotenih le od 65 do 106 kandidatov. Povečano število napotitev pripisujemo tudi temu, da se je z zadnjo spremembo uredbe leta 2021 uvedla možnost odhoda brez vračila stroškov in prejemkov v prvih dveh tednih, kar prej ni bilo mogoče. Menimo, da bomo z odpravo vračanja prejemkov še zvišali število letnih napotitev in obdržali v sistemu tudi teh slabih 10 odstotkov kandidatov, ki so odšli v prvih dveh tednih. Predvidevamo, da bodo tako ostali vsaj do konca prve faze. Vračanje stroškov in prejemkov zaradi odpovedi po dveh tednih lahko vojake prostovoljce odvrača, saj za navajanje na vojaško življenje potrebujejo dlje časa. S to spremembo želimo spodbudno vplivati na vojake prostovoljce, da bi dlje vztrajali na prostovoljnem služenju.

Glede vračanja sredstev ostaja le določba, da mora kandidat povrniti prejemke, ki jih je prejel med prostovoljnim služenjem vojaškega roka, ob težji kršitvi vojaške discipline (smiselno enako določa tudi drugi odstavek 27. člena Uredbe o pogodbenem opravljanju vojaške službe v rezervni sestavi Slovenske vojske, Uradni list RS, št. 95/02, 122/04, 119/07, 30/09, 97/12, 89/20, 28/21 in 98/23).

Določba o ponovni napotitvi na prostovoljno služenje vojaškega roka ob prenehanju prostovoljnega služenja zaradi sprememb v prvem odstavku ni več potrebna, ker sta bila za to predvidena razloga uvrščena v 16. člen uredbe, med razloge prekinitve. Preostala dva razloga za prenehanje prostovoljnega služenja vojaškega roka, torej neizpolnjevanje splošnih pogojev iz 3. člena te uredbe in težja kršitev vojaške discipline, ne prideta v poštev za ponovno napotitev na prostovoljno služenje vojaškega roka.

**K 8. členu**

Z uskladitvijo pogodb o prostovoljnem služenju vojaškega roka, ki so bile sklenjene za napotitev vojakov prostovoljcev na prostovoljno služenje vojaškega roka marca 2024, želimo spodbudno vplivati na vojake prostovoljce na služenju vojaškega roka in preprečiti njihovo predčasno odhajanje.

**K 9. členu**

Določen je splošni petnajstdnevni rok za uveljavitev uredbe.

MINISTRSTVO ZA OBRAMBO